text: কাঁদতে আসিনি, ফাঁসির দাবি নিয়ে এসেছি কবিতাটি ভাষা আন্দোলন নিয়ে লিখিত প্রথম কবিতা। এই জন্য কবিতাটিকে একুশের প্রথম কবিতাও বলা হয়। ১৯৫২ সালের ২১ ফেব্রুয়ারি কবিতাটি রচনা করেন ভাষাসৈনিক মাহবুব উল আলম চৌধুরী।
  
  রচনার ইতিহাস
  ১৯৫২ সালের একুশে ফেব্রুয়ারিতে ঢাকায় গুলিবর্ষণ ও হত্যাকাণ্ডের সময় মাহবুব উল আলম চট্রগ্রাম জেলা রাষ্ট্রভাষা-সংগ্রাম পরিষদের আহ্বায়ক ছিলেন। ২১শে ফেব্রুয়ারির ঠিক আগে আগেই তিনি আকস্মিকভাবে জলবসন্ত রোগে আক্রান্ত হন। ঢাকার ছাত্রহত্যার খবর পেয়ে সেই রাতেই রোগশয্যায় শুয়ে তিনি এই দীর্ঘ কবিতাটি রচনা করেন। রাতেই সেটি মুদ্রিত হয় এবং পরের দিন প্রচারিত হয়। এছাড়া সে দিনই চট্রগ্রামের প্রতিবাদ সভায় পঠিত হয়েছিল।
  কবিতাটি চৌধুরী হারুন অর রশিদ চট্টগ্রামের লালদিঘির ময়দানে ১৯৫২ সালের ২২ ফেব্রুয়ারিতে প্রথম পাঠ করা হয়।
  
  তথ্যসূত্র
  
  বিষয়শ্রেণী:কবিতা
  বিষয়শ্রেণী:বাংলা ভাষা আন্দোলনের কবিতা
  বিষয়শ্রেণী:দেশাত্মবোধক কবিতা
title: কাঁদতে আসিনি, ফাঁসির দাবি নিয়ে এসেছি